แห่เปิดบัญชีลงทุน282ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ตลาดหุ้นสัญจรหาดใหญ่คึกคัก กิมเอ็งชี้ขาใหญ่ทำกำไรยากขึ้น
โพสต์ทูเดย์ — นักลงทุนแห่ร่วมงานหุ้นสัญจรหาดใหญ่ เปิดบัญชีซื้อหุ้นอนุพันธ์กองทุน รวม 282 ล้านบาท จ่อคิวสัญจรพิษณุโลก มิ.ย. นี้
นายวิเชฐ ตันติวานิช รองผู้จัดการ ตลาดหลักทรัพย์แห่งประเทศไทย เปิดเผยว่า งานมหกรรมการออมการลงทุนครบวงจร SET in the City สัญจร ที่หาดใหญ่ จ.สงขลา เมื่อวันที่ 13 มี.ค. ที่ผ่านมา ได้รับความสนใจจากชาวสงขลาและจังหวัดใกล้เคียงร่วมงานคับคั่งกว่า 1,500 คน โดยมียอดธุรกรรมรวม 528 รายการ ประกอบด้วยหุ้น 267 บัญชี อนุพันธ์ 104 บัญชี กองทุนรวม 157 บัญชี รวมมูลค่า 282.75 ล้านบาท 
ตลาดหลักทรัพย์จะจัดงานยังคงเดินหน้าให้ความรู้ด้านการลงทุนไปยังต่างจังหวัดอย่างต่อเนื่อง โดย SET in the City สัญจร ครั้งต่อไปที่ จ.พิษณุโลก ในวันที่ 5 มิ.ย. นี้
นายวิเชฐ กล่าวว่า ตลาดหลักทรัพย์เคยมาสัญจรที่หาดใหญ่เมื่อปี 25472548 และหยุดไป เนื่องจากมีเหตุความไม่สงบทางการเมือง ทำให้สัญจรไปแถบภาคเหนือและตะวันออกเฉียงเหนือ เพื่อเก็บข้อมูลการลงทุนว่าเพิ่มขึ้นมากน้อยแค่ไหน โดยเชื่อว่าหาดใหญ่ยังมีโอกาสโต แม้จะเป็นพื้นที่ที่มีการซื้อขายหลักทรัพย์เป็นรองแค่กรุงเทพฯ
“เรายังจำเป็นต้องไปให้ข้อมูลต่อเนื่อง เพราะตลาดมีสินค้าใหม่ มีการบริการต่างๆ เช่น เว็บไซต์และการพาบริษัทจดทะเบียนไปพบผู้ลงทุน และครั้งนี้ถือเป็นครั้งแรกที่ตลาดพาบริษัทที่ทำโกลด์ฟิวเจอร์สไปเปิดบูธซึ่งทองเป็นสินค้าที่เป็นโอกาสในการลงทุน” นายวิเชฐ กล่าว
ผู้บริหารจากบริษัทหลักทรัพย์ กิมเอ็ง สาขาหาดใหญ่ กล่าวว่า การจัดงานครั้งนี้มีขึ้นที่ศูนย์ประชุมมหา วิทยาลัยสงขลานครินทร์ อ.หาดใหญ่ ต่างจากปี 25472548 ซึ่งจัดโรงแรมในเมือง โดยครั้งนี้คาดหวังลูกค้ามาเปิดบัญชี 100 ราย แต่ยังไม่ถึงสิ้นวันมาเปิดบัญชีแล้ว 50 ราย
นอกจากนี้ มองว่านักลงทุนรายใหญ่ที่หาดใหญ่แม้จะโยกย้ายไปซื้อขายที่จังหวัดอื่นหรือที่กรุงเทพฯ บ้าง แต่ก็ยังมีการซื้อขายอยู่และรายใหญ่ระมัดระวังการลงทุนมากขึ้น หลังจากมีพอร์ตการลงทุนของบริษัทหลักทรัพย์เข้ามาซื้อขาย ทำให้ทำกำไรยากขึ้น 
ด้านผู้บริหารบริษัท ฮั่วเซ่งเฮง โกลด์ฟิวเจอร์ส กล่าวว่า ปกติบริษัทออกบูธที่กรุงเทพฯ หรือจังหวัดอื่นๆ จะได้ลูกค้าใหม่เปิดบัญชี 12 ราย แต่มาที่หาดใหญ่ได้ 4 ราย และมีนักลงทุนสอบถามข้อมูลจำนวนมาก